b'\n_START_ARTICLE_\nDol Amroth\n_START_PARAGRAPH_\nDol Amroth je grad iz knjige Gospodar prstenova._NEWLINE_Glavni je grad provincije Belfalas u ju\xc5\xbenom Gondoru. Smje\xc5\xa1ten je na rtu zaljeva Belfalas, nasuprot uvale Cobas Heaven. Blizu se nalazi u\xc5\xa1\xc4\x87e rijeke Crnokorijen i vilenja\xc4\x8dka luka Edhellond. Zidine su \xc5\xa1titile Dol Amroth od valova tijekom vjetrovitih dana, a unutar samog grada bila je smje\xc5\xa1tena visoka kula po imenu Tirith Aear zajedno s Dvorcem Prin\xc4\x8deva Dol Amrotha koji su vladali Belfalasom. Grb je bio brod u obliku srebrenog labuda na plavoj pozadini. Bio je poznat po pomorstvu i harfistima (svirali su na Aragornovoj krunidbi). Stanovnici su bili visoki, imali tamnu kosu i sive o\xc4\x8di, te znali vilenja\xc4\x8dki jezik.'